** ПРОФИЛИРАНА ПРИРОДО-МАТЕМАТИЧЕСКА ГИМНАЗИЯ „НИКОЛА ОБРЕШКОВ”**

**П Р О Г Р А М А**

**за превенция на ранното напускане на училище**

**2022/2023 учебна година**

І. УВОД

Настоящата програма цели да начертае целите и задачите на работа с деца и ученици от ППМГ “Никола Обрешков“ и урежда взаимоотношенията между институциите, във връзка с предоставянето на приобщаващо образование и превенцията на ранното напускане на училище .

Настоящата програма е в съответствие с целите, залегнали в националните политики по превенция на ранното напускане на образователната система и комплекса от мерки на правителството в областта на образованието и социално-икономическото развитие. Училищната програма се базира на:

• Закон за предучилищното и училищното образование;

• Стратегия за намаляване дела на преждевременно напусналите образователната система (2013 – 2022)

• План за 2018- 2022 г. за изпълнение на стратегията за намаляване дела на преждевременно напусналите

• Наредба за приобщаващото образование.

• Закон за защита от дискриминация;

• Конвенция за борба срещу дискриминацията в областта на образованието образователната система (2013- 2022)

• Постановление №100.08.06.2018 г. за създаване и функциониране на механизъм за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст.

• Насоки за работа на системата на училищното образование през учебната 2022 - 2023 година в условията на COVID-19 на МОН.

II. ПРЕВЕНЦИЯ НА РАННОТО НАПУСКАНЕ НА УЧИЛИЩЕ

1. Превенция на ранното напускане на училище се осъществява във връзка с глава първа, раздел III, чл. 5 ал.2 от ЗПУО и е изготвена във връзка с глава тринадесета, чл. 263, ал.1, т.8 от ЗПУО

2. Програмата превенция на ранното напуска не на училище се базира на за причините за ранно отпадане на ученици от училище, политиките и мерките за преодоляване според Стратегия за намаляване дела на преждевременно напусналите образователната система (2013 – 2022), както и дейностите за 2022-2023 според плана за изпълнение на Стратегията.

3. Причини за ранното напускане на училище са:

А: Икономически причини;

Б: Социални причини;

В: Образователни причини;

Г: Етнокултурни причини

Д: Институционални причини

Е: Причини, свързани със здравния статус.

3. Политики и ключови мерки за предотвратяване на преждевременното напускане на училище

3.1. Политики за превенция на преждевременно напускане на училище

• Осигуряване на позитивна образователна среда – училищен климат, атмосфера на взаимоотношения, управление – създаване на Етичен кодекс на училищната общност, създаване на ясни правила в училище и контрол по спазването им, работа по „Механизъм за предотвратяване на тормоза в училище“, работа на комисия за превенция на асоциалното поведение на учениците, правила за присъствено обучение в условията на COVID-19, създаване на условия за позитивна изява и развитие на учениците в различни области.

• Повишаване качеството на образованието като предпоставка за развитие на личността на всяко дете и ученик и предотвратяване на преждевременното напускане на училище – внедряване на иновативни методи на обучение чрез подобрения в материалната среда и повишаване на квалификацията на педагогическите специалисти

• Осигуряване на достъп до образование и повишаване на качеството на образованието за децата и учениците от уязвими групи – осигуряване на средства за транспорт, стипендии, еднократни помощи за ученици, осигуряване на безплатно ползване на компютърна и презентационна техника, библиотека и спортни съоръжения.

• Достъп до качествено образование за деца и ученици със специални образователни потребности – за настоящата учебна година в ППМГ „ Никола Обрешков “ има един ученик със СОП в 9г клас.

3.2. Политики за интервенция на преждевременно напусналите училище

• Повишаване участието и ангажираността на родителите - участие в родителски срещи, училищно настоятелство, обществени съвети, ангажиране на родителите за участие в организацията и присъствие на училищни мероприятия, използване на електронен дневник, социални мрежи и медии за ангажиране на вниманието на родителите и обществеността.

• Подкрепа за личностното развитие на децата и учениците – в ППМГ „ Никола Обрешков “ има назначен педагогически съветник . В училището се провеждат дейности за подпомагане на личностно развитие, за които е определен координатор съгласно чл. 7 от Наредба за приобщаващо образование, алгоритъм за противодействие на тормоза в училище, работи и комисия за превенция нa асоциалните прояви на учениците, както и е предвидено създаване на екип за личностното развитие при възникнала необходимост. Училището дава възможност за допълнителни консултации по предмети за ученици със затруднения в усвояването на материала, както и допълнителни занимания по интереси по национални и европейски програми .

• Прилагане на системи за ранно предупреждение – ранно идентифициране учениците, застрашени от преждевременно напускане на училище, проучване на причините за това, следва да се прилагат конкретни мерки за всеки отделен случай.

• Развитие на занимания по интереси – групи за занимания по интереси, работа на комисиите по ритуали и празници, и гражданско здравно и екологично образование към педагогическия съвет, инициативи на учениците – благотворителни кампании, празници и др., включване в общинските мероприятия и дейности.

• Подпомагане на ученици, застрашени от преждевременно напускане на училище, по финансови причини - осигуряване на средства за транспорт по чл. 283 от ЗПУО, финансови средства за стипендии и еднократни помощи, безплатни учебници на учениците от 5 до 7 клас (включително), безплатен достъп до компютърна и офис техника и неограничен достъп до Интернет на територията на училището.

3.3. Политики за компенсиране на ефекта от преждевременното напускане на училище

• Създаване на подходящи условия за реинтегриране в образователната система на преждевременно напусналите я – при необходимост след оценка на индивидуалните потребности за всеки отделен случай;

III. ЦЕЛИ НА ПРОГРАМАТА

1. Достъп до качествено образование за всички ученици в гимназията и превенция на ранното напуска не училище

2. Осигуряване на позитивна образователна среда;

3. Повишаване качеството на образованието като предпоставка за личностно развитие на всеки ученик;

ПЛАН ЗА ДЕЙСТВИЕ ПО ПРОГРАМАТА

|  |  |  |
| --- | --- | --- |
| Дейности | Срок | Отговорник |
| Идентифициране на ученици, застрашени от отпадане | 2022-2023  учебна година | Педагогически съветник, класни ръководители |
| Контрол върху отсъствията на учениците и оценка на причините за отсъствия от учебни занятия | 2022-2023  учебна година | Директор, зам. директори ,  класни ръководители, педагогически съветник, |
| Екипна работа на учителите от даден клас | 2022-2023  учебна година | Класни ръководители,  учители |
| Прилагане на иновативни подходи за преподаване и учене по учебни предмети | 2022-2023  учебна година | Учители по предмети |
| Подобряване ефективността на  взаимодействието с родителите | 2022-2023  учебна година | Директор, председател на обществен съвет, председател на УН, педагогически специалисти |
| Отпускане на финансови средства за транспорти и стипендии на учениците | текущ | Директор, гл.счетоводител, комисия за стипендиите, класни ръководители |
| Допълнително обучение на ученици с образователни дефицити по предмети от задължителната подготовка | 2022-2023  учебна година | Директор, преподаватели по предмети, |
| Осигуряване на учебници за безвъзмездно ползване на учениците от 5 до 7 клас | 15.09.2022г. | Класни ръководители, домакин |
| Подобряване на достъпа до разнообразни извънкласни и извънучилищни дейности и ученически игри | Целогодишен | Директор, класни ръководители,ръководители на групи по интереси, |
| Кариерно ориентиране и консултиране в класовете от 5 до 12 клас. | Целогодишен | Педагогически съветник |
| Превантивни мерки за недопускане отпадане от училище | Целогодишен | Директор, зам.-директори, педагогически специалисти |
| Стимулиране участието на деца с изявени дарби в състезания и олимпиади | Целогодишен | Учители |
| Провеждане на обучителни дейности за предпазване от бременност и ППБ | Целогодишен | Мед. сестра, класни ръководители |
| Обучения на педагогически специалисти за работа в подкрепа на личностното развитие на децата и учениците по график, заложен в план за квалификация, обучение на МОН, РУО, Община Казанлък | Целогодишен | Директор, комисия за квалификация на  педагогическите специалисти, председатели на МО |

V. ЗАКЛЮЧЕНИЕ И ОЧАКВАНИ РЕЗУЛТАТИ

За изпълнението на Програмата важно значение има сътрудничеството между всички пряко ангажирани институциии, неправителствения сектор и училищната общност. Всички участници в образователния процес (семейство, училище, институции, училищно настоятелство и др. НПО) трябва да бъдат еднакво отговорни и ангажирани за постигането на поставените цели.

В изпълнение на целите на програмата се очаква да бъдат постигнати следните резултати:

1. Осигурен е достъп до образовние на всички ученици в гимназията, в зависимост от техните индивидуални потребности и според възможностите на училището.

2. Осигурена позитивна образователна среда, свързана с ясно дефинирани права, задължения и отговорности на участниците в образователния процес за осигуряване на условия за образование, благоприятстващо развитието на личността на всеки ученик, както и с подобряване взаимодействието в образователните институции между заинтересованите страни;

3. Постигнати по-добри резултати от обучението на учениците, преодолени пречки пред развитието им, придобити ключови компетентности и осигурени възможности за личностна и професионална реализация.

4. Настоящата програма е приета с решение на педагогически съвет (протокол № 7/14.09.2022 г.) и е утвърдена със заповед № РД 11-1120/14.09.2022 г. на директора на ППМГ“Никола Обрешков“, гр. Казанлък.